CELEX: 32018R0153
Language: et
Date: 2017-10-23 00:00:00
Title: Komisjoni delegeeritud määrus (EL) 2018/153, 23. oktoober 2017, millega muudetakse delegeeritud määrust (EL) 2017/86, millega kehtestatakse tagasiheitekava seoses teatavate põhjalähedaste liikide püügiga Vahemeres

1.2.2018   
               
               
                  ET
               
               
                  Euroopa Liidu Teataja
               
               
                  L 29/1
               
            KOMISJONI DELEGEERITUD MÄÄRUS (EL) 2018/153,
      23. oktoober 2017,
      millega muudetakse delegeeritud määrust (EL) 2017/86, millega kehtestatakse tagasiheitekava seoses teatavate põhjalähedaste liikide püügiga Vahemeres
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ, (1) eriti selle artikli 15 lõiget 6,
      ning arvestades järgmist:
      
                  (1)
               
               
                  Määruse (EL) nr 1380/2013 eesmärk on kaotada lossimiskohustuse kehtestamise abil järk-järgult tagasiheide kogu liidu kalanduses.
               
            
                  (2)
               
               
                  Selleks et rakendada lossimiskohustust, on määruse (EL) nr 1380/2013 artikli 15 lõikega 6 antud komisjonile õigus võtta delegeeritud õigusaktiga kuni kolmeks aastaks vastu tagasiheitekavad, mis põhinevad ühistel soovitustel, mille on välja töötanud liikmesriigid koos asjaomaste nõuandekomisjonidega.
               
            
                  (3)
               
               
                  Komisjoni delegeeritud määrusega (EL) 2017/86 (2) on kehtestatud Vahemerel teatavate põhjalähedaste liikide püügiga seotud tagasiheitekava, mida kohaldatakse 1. jaanuarist 2017 kuni 31. detsembrini 2019, võttes aluseks mitme Vahemerel otsest majandamishuvi omava liikmesriigi (Kreeka, Hispaania, Prantsusmaa, Horvaatia, Itaalia, Küpros, Malta ja Sloveenia) poolt 2016. aastal komisjonile esitatud kolme ühist soovitust. Need kolm ühist soovitust puudutasid vastavalt Vahemere lääneosa, Aadria merd ja Vahemere kaguosa.
               
            
                  (4)
               
               
                  Vastavalt määruse (EL) nr 1380/2013 artikli 15 lõike 1 punktile d kohaldatakse Vahemere põhjalähedaste liikide püügiga seotud lossimiskohustust püüki määratlevate liikide suhtes hiljemalt alates 1. jaanuarist 2017.
               
            
                  (5)
               
               
                  2. juunil 2017 esitasid Prantsusmaa, Itaalia ja Hispaania pärast piirkondliku kõrgetasemelise töörühmaga PESCAMED konsulteerimist komisjonile uue ühise soovituse „Vahemere lääneosas toimuva põhjalähedaste liikide püügiga seotud tagasiheitekava (2018)“ kohta. Samad liikmesriigid esitasid komisjoni taotlusel 5. juulil 2017 lisateavet ja -andmeid.
               
            
                  (6)
               
               
                  Prantsusmaa, Itaalia ja Hispaania poolt Vahemere lääneosa kohta esitatud uues ühises soovituses tehakse ettepanek, et delegeeritud määruse (EL) 2017/86 artiklis 3 sätestatud ellujäämismääral põhinevat erandit kohaldataks ka norra salehomaari (Nephrops norvegicus) suhtes, mida püütakse Vahemere lääneosas põhjatraalidega. Samuti pakutakse selles välja, et mehhaniseeritud tragidega (HMD) püütavate kammkarpide (Pecten jacobeus), kukk-karpide (Venerupis spp.) ja veenuskarpide (Venus spp.) suhtes kohaldatavat ellujäämismääral põhinevat erandit tuleks laiendada Vahemere lääneosale.
               
            
                  (7)
               
               
                  Lisaks tehakse samas ühises soovituses ettepanek laiendada kõnealuse tagasiheitekava eesmärgil Vahemere lääneosa määratlust, et see hõlmaks Vahemere üldise kalanduskomisjoni (GFCM) geograafilist alapiirkonda (GSA) 12.
               
            
                  (8)
               
               
                  Selles ühises soovituses tehakse ka ettepanek määratleda uuesti meripoisuri püük, et see hõlmaks kõiki meripoisuri liike (Mullus spp.), st harilikku meripoisurit ja vööt-meripoisurit.
               
            
                  (9)
               
               
                  Ühises soovituses tehakse ettepanek ajakohastada vaatlusperioodi 2015. ja 2016. aasta andmetega, et määrata kindlaks euroopa merluusi ja meripoisuri lossimiste kogumaht laeva kohta lossimiskohustuse rakendamise kontekstis.
               
            
                  (10)
               
               
                  Ühises soovituses pakutakse välja, et Vahemere lääneosas püütavate karpide (kammkarbid (Pecten jacobeus), kukk-karbid (Venerupis spp.) ja veenuskarbid (Venus spp.)) püügiga seotud ellujäämismääral põhinevat erandit tuleks kohaldada ka aastatel 2018 ja 2019.
               
            
                  (11)
               
               
                  28. juunil 2017 esitasid Horvaatia, Itaalia ja Sloveenia pärast piirkondliku kõrgetasemelise töörühmaga ADRIATICA konsulteerimist komisjonile uue ühise soovituse Aadria mere kohta, esitades uusi andmeid hariliku merikeele (Solea solea) ellujäämise määra kohta aastatel 2015 ja 2016.
               
            
                  (12)
               
               
                  Horvaatia, Itaalia ja Sloveenia esitatud uues ühises soovituses tehakse ettepanek, et Aadria merel püütava hariliku merikeele ellujäämise määral põhinevat erandit tuleks kohaldada ka aastatel 2018 ja 2019.
               
            
                  (13)
               
               
                  Neid ühiseid soovitusi hindas kalanduse teadus-, tehnika- ja majanduskomitee (STECF) 10.–14. juulil 2017 (3). STECF järeldas oma hinnangus, et liikmesriikide esitatud teave hariliku merikeele, kammkarpide, kukk-karpide, veenuskarpide ja norra salehomaari ellujäämise määra kohta ei ole täielik. Kuna puuduvad veenvad tõendid nende liikide ellujäämise määra kohta, leiab komisjon, et määruse (EL) nr 1380/2013 artikli 15 lõike 4 punkti b kohane ellujäämismääral põhinev erand tuleks käesolevas määruses sätestada ainult üheks aastaks. Asjaomased liikmesriigid peaksid komisjonile esitama õigeaegselt asjakohased andmed, mis võimaldaks STECFil erandi põhjendusi täielikult hinnata ja komisjonil korraldada läbivaatamise.
               
            
                  (14)
               
               
                  Neid kaalutlusi arvestades on Vahemerel teatavate põhjalähedaste liikide püügiga seotud tagasiheitekava muudatusettepanekud kooskõlas selles piirkonnas kehtivate kaitsemeetmetega.
               
            
                  (15)
               
               
                  Uute ühiste soovitustega väljapakutud meetmed on kooskõlas määruse (EL) nr 1380/2013 artikli 15 lõikega 4 ja artikli 18 lõikega 3, mistõttu võib need lisada delegeeritud määrusega (EL) 2017/86 kehtestatud tagasiheitekavasse.
               
            
                  (16)
               
               
                  Delegeeritud määrust (EL) 2017/86 tuleks vastavalt muuta.
               
            
                  (17)
               
               
                  Kuna käesoleva määrusega ettenähtud meetmed mõjutavad otseselt liidu laevade kalapüügihooaja kavandamist ja seonduvat majandustegevust, peaks käesolev määrus jõustuma kohe pärast selle avaldamist. Seda tuleks kohaldada alates 1. jaanuarist 2018,
               
            ON VASTU VÕTNUD KÄESOLEVA MÄÄRUSE:
      Artikkel 1
      Delegeeritud määrust (EL) 2017/86 muudetakse järgmiselt.
      
                  1)
               
               
                  Artikli 2 punkt c asendatakse järgmisega:
                  
                     „„Vahemere lääneosa“– GFCMi geograafilised alapiirkonnad 1, 2, 5, 6, 7, 8, 9, 10, 11.1, 11.2 ja 12;“.
               
            
                  2)
               
               
                  Artiklit 3 muudetakse järgmiselt:
                  lõige 1 asendatakse järgmisega:
                  „Määruse (EL) nr 1380/2013 artikli 15 lõike 4 punktis b sätestatud erandit lossimiskohustusest liikide puhul, mille kõrge ellujäämismäär on teaduslikult tõestatud, kohaldatakse 2018. aastal järgmiste liikide suhtes:
                  
                              a)
                           
                           
                              harilik merikeel (Solea solea), mis on püütud piimtraaliga (Rapido) (TBB) (*1) geograafilistes alapiirkondades 17 ja 18;
                           
                        
                              b)
                           
                           
                              jakobi kammkarp (Pecten jacobeus), mis on püütud mehhaniseeritud tragidega (HMD) Vahemere lääneosas;
                           
                        
                              c)
                           
                           
                              kukk-karp (Venerupis spp.), mis on püütud mehhaniseeritud tragidega (HMD) Vahemere lääneosas;
                           
                        
                              d)
                           
                           
                              veenuskarp (Venus spp.), mis on püütud mehhaniseeritud tragidega (HMD) Vahemere lääneosas;
                           
                        
                              e)
                           
                           
                              norra salehomaar (Nephrops norvegicus), mis on püütud põhjatraalidega (OTB, OTT, PTB, TBN, TBS, TB, OT, PT, TX) Vahemere lääneosas.
                           
                        
                     (*1)  Käesolevas määruses kasutatud püügivahendikoodid vastavad komisjoni 8. aprilli 2011. aasta rakendusmääruse (EL) nr 404/2011 (millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) üksikasjalikud rakenduseeskirjad) (ELT L 122, 30.4.2011, lk 1) XI lisas esitatud koodidele. Vähem kui kümnemeetrise kogupikkusega laevade puhul vastavad tabelis esitatud püügivahendikoodid FAO püügivahendite klassifikatsiooni koodidele.“;"
						
                  lõige 2 asendatakse järgmisega:
                  „Lõikes 1 osutatud tingimustes püütud harilik merikeel (Solea solea), jakobi kammkarp (Pecten jacobeus), kukk-karp (Venerupis spp.), veenuskarp (Venus spp.) ja norra salehomaar (Nephrops norvegicus) tuleb viivitamata vabastada piirkonnas, kus need püüti.“;
                  lõige 3 asendatakse järgmisega:
                  „Liikmesriigid, kellel on otsene majandamishuvi seoses kalapüügiga Vahemerel, esitavad komisjonile 1. maiks 2018 lisaks 2017. aasta 2. ja 28. juuni ning 6. juuli ühiste soovituste kohastele andmetele täiendavad tagasiheiteandmed ja muu asjakohase teadusliku teabe, mis toetaks lõikes 1 sätestatud erandit. Norra salehomaari (Nephrops norvegicus) kohta esitavad liikmesriigid andmeid, mis annaksid täiendavaid tõendeid ellujäämismäära kohta suvekuudel. Kalanduse teadus-, tehnika- ja majanduskomitee (STECF) annab esitatud andmetele ja teabele oma hinnangu hiljemalt 2018. aasta juuliks.“
               
            
                  3)
               
               
                  Artikli 4 punkti a alapunktid i ja ii asendatakse järgmisega:
                  
                              i)
                           
                           
                              „2017. ja 2018. aastal kuni 7 % ja 2019. aastal kuni 6 % euroopa merluusi (Merluccius merluccius) ja meripoisuri (Mullus spp.) aastasest kogusaagist, mis on püütud põhjatraale kasutavate laevadega, ning
                           
                        
                              ii)
                           
                           
                              kuni 1 % euroopa merluusi (Merluccius merluccius) ja meripoisuri (Mullus spp.) aastasest kogusaagist, mis on püütud nakkevõrke ja abaraid kasutavate laevadega;“.
                           
                        
            
                  4)
               
               
                  Lisa 1. tabel asendatakse käesoleva määruse lisa tekstiga.
               
            Artikkel 2
      Käesolev määrus jõustub järgmisel päeval pärast selle avaldamist Euroopa Liidu Teatajas.
      Seda kohaldatakse alates 1. jaanuarist 2018.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 23. oktoober 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 354, 28.1.2013, lk 22.
      
         (2)  Komisjoni 20. oktoobri 2016. aasta delegeeritud määrus (EL) 2017/86, millega kehtestatakse tagasiheitekava seoses teatavate põhjalähedaste liikide püügiga Vahemeres (ELT L 14, 18.1.2017, lk 4).
      
         (3)  STECFi 55. täiskogu istungi aruanne on kättesaadav aadressil https://stecf.jrc.ec.europa.eu/reports/plenary
      
         LISA
         1.   Vahemere lääneosa
         
         
                     Liik
                  
                  
                     Püügivahend
                  
                  
                     Lossimiskohustus
                  
               
                     Euroopa merluus
                     (Merluccius merluccius
                         (1))
                  
                  
                     Kõik põhjatraalid
                     (OTB, OTT, PTB, TBN, TBS, TB, OT, PT, TX)
                  
                  
                     Kui 2015. ja 2016. aastal kõikide laeva poolt lossitud liikide üldkoguse hulgas on rohkem kui 25 % euroopa merluusi, kohaldatakse lossimiskohustust kogu euroopa merluusi saagi suhtes.
                  
               
                     Kõik õngejadad
                     (LL, LLS, LLD, LX, LTL, LHP, LHM)
                  
               
                     Kõik abarad ja nakkevõrgud
                     (GNS, GN, GND, GNC, GTN, GTR, GEN)
                  
               
                     Meripoisurid (Mullus spp.)
                     FAO koodid: MUT, MUR, MUX (1)
                     
                  
                  
                     Kõik põhjatraalid
                     (OTB, OTT, PTB, TBN, TBS, TB, OT, PT, TX)
                  
                  
                     Kui 2015. ja 2016. aastal kõikide laeva poolt lossitud liikide üldkoguse hulgas on rohkem kui 25 % meripoisureid, kohaldatakse lossimiskohustust kogu meripoisurite saagi suhtes.
                  
               
                     Kõik õngejadad
                     (LL, LLS, LLD, LX, LTL, LHP, LHM)
                  
               
                     Kõik abarad ja nakkevõrgud
                     (GNS, GN, GND, GNC, GTN, GTR, GEN)
                  
               
                     Jakobi kammkarp (Pecten jacobeus), kukk-karp (Venerupis spp.), veenuskarp (Venus spp.)
                  
                  
                     Kõik mehhaniseeritud tragid
                     HMD
                  
                  
                      
                  
               
                     Norra salehomaar (Nephorops norvegicus)
                  
                  
                     Kõik põhjatraalid
                     OTB, OTT, PTB, TBN, TBS, TB, OT, PT, TX
                  
                  
                     Kogu norra salehomaari saak on hõlmatud lossimiskohustusega.
                  
               
            (1)  Laevad, mille suhtes kohaldatakse kõnealuse püügi puhul lossimiskohustust vastavalt käesolevale määrusele, jäävad nimekirja hoolimata delegeeritud määrusega (EL) 2018/153 käesolevasse määrusesse tehtavatest muudatustest ja on kõnealuse püügi puhul jätkuvalt lossimiskohustusega hõlmatud.